Onsdag aften blev et lig fundet ved Aalborg havnefront.

Onsdag aften blev der fundet en livløs person i vandet ved Aalborg havnefront. Nordjyllands Politi er i øjeblikket på sagen og kan derfor ikke oplyse ret meget endnu. Dog kan vagtchef ved Nordjyllands Politi Poul Badsberg oplyse, at der formentlig er tale om en mand, der har ligget i vandet længe. Fundet skete ved Østre Havn ved Beddingen. I øjeblikket bliver dele af området i den østlige del af havnen spærret af.